
CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A    NR. 138






             din 28 iulie 2011

privind modificarea Regulamentului de organizare şi funcţionare a parcărilor publice de reşedinţă aflate pe raza Municipiului Sighişoara

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de modificare a Regulamentului de organizare şi funcţionare a parcărilor publice de reşedinţă aflate pe raza Municipiului Sighişoara ;

Având în vedere faptul că prin art. 1 din Hotărârea Consiliului Local nr. 117/24.06.2010 s-a aprobat Regulamentul de organizare şi funcţionare a parcărilor publice de reşedinţă aflate pe raza Municipiului Sighişoara, prin care, s-a stabilit cadrul necesar pentru exploatarea şi întreţinerea parcărilor de reşedinţă, precum şi procedura de atribuire/licitare a locurilor de parcare;
Având în vedere prevederile art. 25 din regulament, conform căruia, beneficiarul locului de parcare trebuie să-şi procure şi să-şi monteze un dispozitiv de blocare a locului de parcare atribuit, în termen de 3 luni de la data atribuirii, dispozitiv care trebuie agreat de Serviciul Public de Gospodărie din cadrul Municipiului Sighişoara;

Având în vedere că, întrucât aceste dispozitive de blocare pot periclita siguranţa circulaţiei rutiere, sau a copiilor care se joacă în zonele respective, locurile de joacă fiind insuficiente, se impune să nu mai fie folosite aceste dispozitive de blocare a locurilor de parcare, precum şi faptul că perioada de valabilitate a abonamentelor de parcare de reşedinţă şi a tarifului pentru perioada de valabilitate, trebuie raportată la încheierea anului fiscal, sens în care, este necesară modificarea Regulamentului de organizare şi funcţionare a parcărilor publice de reşedinţă aflate pe raza Municipiului Sighişoara;
Având în vedere Raportul de specialitate al Arhitectului Şef şi al Direcţiei Administrarea Patrimoniului, prin care se justifică şi se propune modificarea Regulamentului de organizare şi funcţionare a parcărilor publice de reşedinţă aflate pe raza Municipiului Sighişoara, în sensul celor menţionate mai sus, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) lit. „c”  şi (9), art. 45 (3) şi 115 (1) lit. „b”  din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E:

Art.1. Se aprobă modificarea prevederilor art. 13 alin. 3 din Regulamentul de organizare şi funcţionare a parcărilor publice de reşedinţă aflate pe raza Municipiului Sighişoara, regulament aprobat prin art. 1 din Hotărârea Consiliului Local nr. 117/24.06.2010, care va avea următorul cuprins:


,,Abonamentele tip reşedinţă dau dreptul folosirii locului de parcare 24 ore/zi. Abonamentele se vor elibera de către Municipiul Sighişoara, pentru o perioadă de maxim 12 luni, astfel încât perioada de valabilitate să nu depăşească încheierea anului fiscal, în care s-a eliberat abonamentul, numai după achitarea tarifului pentru perioada de valabilitate, calculat prin raportare la tariful anual de bază, aprobat de Consiliul Local sau a preţului licitat, după caz.’’ 

Art.2. Se aprobă modificarea prevederilor art. 25 din Regulamentul de organizare şi funcţionare a parcărilor publice de reşedinţă aflate pe raza Municipiului Sighişoara, regulament aprobat prin art. 1 din Hotărârea Consiliului Local nr. 117/24.06.2010, care va avea următorul cuprins:
,, Art.25. Identificarea, asfaltarea (amenajarea), marcarea, numerotarea şi semnalizarea cu indicatoare de parcare se asigură prin grija Serviciului Public de Gospodărie din cadrul Municipiului Sighişoara.’’
Art.3. Se aprobă modificarea prevederilor art. 26 din Regulamentul de organizare şi funcţionare a parcărilor publice de reşedinţă aflate pe raza Municipiului Sighişoara, regulament aprobat prin art. 1 din Hotărârea Consiliului Local nr. 117/24.06.2010, care va avea următorul cuprins:


,,Art.26. Abonamentul este valabil pe o perioadă de maxim 12 luni, cu posibilitatea reînnoirii acestuia pe o perioadă de cel mult 12 luni, în condiţiile existente la acea dată.

Abonamentele tip reşedinţă pot fi eliberate şi pe perioade mai mici de 12 luni (în condiţiile prezentului regulament sau în cazul persoanelor care se prezintă ulterior la procedura de atribuire) cu condiţia ca acestea să expire la aceeaşi dată pentru toţi posesorii de abonamente din zona respectivă.

Reînnoirea abonamentului, pe o perioadă de cel mult 12 luni, va putea fi efectuată cu cel puţin 10 zile înainte de expirarea termenului. Cererea, scrisă în acest sens, se depune la Municipiul Sighişoara cu cel puţin 20 de zile înainte de expirarea termenului. Depăşirea acestui termen se concretizează, indiferent de opinia sau motivaţia invocate de fostul utilizator, în declararea locului ca fiind disponibil şi atribuirea sa solicitanţilor care au cereri în aşteptare.

Sunt permise reînnoiri succesive.


Utilizatorul care, prin neachitarea abonamentului conform celor prevăzute în prezentul regulament, pierde dreptul asupra unui loc de parcare, poate depune o nouă cerere care va fi onorată după rezolvarea cererilor în aşteptare deja existente la acea dată.’’ 
Art.4. Se aprobă modificarea prevederilor art. 35 din Regulamentul de organizare şi funcţionare a parcărilor publice de reşedinţă aflate pe raza Municipiului Sighişoara, regulament aprobat prin art. 1 din Hotărârea Consiliului Local nr. 117/24.06.2010, care va avea următorul cuprins:

,,Art.35. Constituie contravenţie următoarele fapte:

a) ocuparea locului de parcare de reşedinţă, atribuit conform prevederilor prezentului regulament, de către alte persoane decât cele cărora le-a fost atribuit;

b) amplasarea sau construirea de garaje, ţarcuri, montarea ilegală a unor însemne/plăcuţe pentru rezervarea locului de parcare sau a unor sisteme de blocare a accesului;

c) neasigurarea curăţeniei în parcări de către beneficiari;

d) distrugerea platformei de parcare şi/sau a indicatoarelor de parcare;

e) neeliberarea locurilor de parcare la solicitarea angajaţilor Municipiului Sighişoara sau a unităţilor cu care colaborează acesta, în vederea efectuării diverselor lucrări de marcare, modernizare, lucrări la reţelele edilitare, etc.’’.

Art.5. Primarul Municipiului Sighişoara şi aparatul de specialitate al acestuia se încredinţează cu ducerea la îndeplinire a prezentei.

PRESEDINTE DE SEDINTA, 






Marcel-Cosmin Urian










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu 16 voturi  pentru şi o abţinere)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Arhitect şef
9 ex.FA/FM

